
CINE SI DE CE L-A UCIS PE NICOLAE LABIS 


Acum 57 de ani, mai precis în iama anului 1956 (anul Revoluţiei din Ungaria împotriva 
dictaturii bolşevice, cu represiuni criminale şi în rândurile studențimii române, dar nu 
numai), cel mai iubit tânăr poet al României a fost ucis cu sânge rece. De către cine, din 
ce motiv, cum, aflăm din cea mai recentă apaniție editorială ce tratează această temă: 
cartea Stelei Covaci - 'Nopţile de coşmar ale poetului Nicolae Labiş" apărută la Editura 
“Tracus Arte” din Bucureşti. Un alt autor, poetul Cezar Ivănescu (care a murit şi el acum 
câţiva ani, în 2008, în condiţii destul de bizare) a scris cu vreo 20 de ani în urmă, în 
colaborare cu aceeaşi autoare. Stela Covaci, o altă carte pe acest subiect: “Timpul 
asasinilor”, în care era tratat tot subiectul Labiş. 


Nicolae Labiş a fost iniţiatorul Mişcării de Rezistență anticomunistă în 
România. De aici avea să i se tragă moartea. în noaptea de 9 spre 10 
decembrie 1956. a fost lovit de un tramvai - conform versiunii oficiale. în 
realitate, a fost un atentat, pus la cale de Securitate şi executat la ordin. Poetul 
a supraviețuit, până pe 21 decembrie, la Spitalul de Urgenţă Floreasca. Perfid 
şi cinic construită şi dusă la îndeplinire din ordine nescrise, această crimă nu 
permite nici acum, la peste 50 de ani. o cercetare completă. Documentele au 
fost distruse sau microfilmate, au fost puse pe durată nelimitată în seifurile 
care ascund secrete murdare “de interes naţional”. Să ucizi un viitor al unui 
foarte mare poet al ţării, brusc dumerit asupra jugului, minciunii şi ororii, precis 
de neînduplecat, nu e un lucru simplu: urmele, oricât le-ai îngropa, ies mereu şi 
mereu la suprafaţă şi. ca în basmele ezoterice; sângele tânăr cere izbăvirea. 
“Mă număr printre puţinii martori care se mai află In viaţă, colegă de grupă, 
prietenă şi părtaşă la aceleaşi frământări ale poetului In ultimul lui an de 
existență - tumultuosul şi sângerosul 1956, când doar pentru o clipă am trăit 
iluzia libertăţii. Această fericire m-a transformat In martor incomod şi «nociv»”, 
declară cea care l-a cunoscut cel mai bine pe Labiş. scriitoarea Stela Covaci, 
soția scriitorului Aurel Covaci, cel mai apropiat prieten al poetului Labiş. “fn 
realitate, nu aveam nici pe departe carisma şi puterea lui de luptător. Am fost 
aleasă Insă ca exemplu, arestată şi condamnată, pentru că am organizat 
şedinţe «conspirative», «contrarevoluţionare», la care a participat şi poetul 
Nicolae Labiş. Aceeaşi soartă a avut-o şi colegul şi prietenul nostru comun, 
Aurel Covaci, care-l adăpostea pe poetul fără locuinţă şi bani Nicolae Labiş. 
Campania de înfricoşare prin şantaj, schingiuire, condamnări fără drept de 
apel, lipsiri de drepturi civile a fost atât de aberantă, încât ne-a amuţit, pe unii 
pentru vecie. Aurel Covaci, devenit în 1962 soțul meu, mi-a propus să nu 
vorbim, să îngropăm în adâncul nostru această cutremurătoare taină. Familia 
poetului a ştiut adevărul de la început. Răpus pe patul de la Spitalul de 
Urgenţă, el le-a mărturisit tatălui său şi câtorva prieteni apropiaţi că a fost 
împins între vagoanele tramvaiului şi că-l cunoştea pe executant. Singura 
mărturisire, din zorii zilei de 10 decembrie, dictată lui Aurel Covaci, care fusese 
chemat la dorinţa lui Nicolae Labiş de o voce anonimă, cu un uşor accent 
rusesc (vocea Măriei Polevoi - dansatoare, n. 1919 în Basarabia), transmite 
concluzia cum nu se poate mai clară că necruțătoarea «Pasăre cu clonţ de 
rubin» a doctrinei comuniste s-a răzbunat pentru nesupunerea lui şi l-a strivit. 
Cu ironie amară trage speranţa că urmaşii pajurei vor găsi prin ţărână urmele 
poetului Nicolae 


Labiş, care «va rămâne o amintire frumoasă». Ultimele trei cuvinte, acel vaer 
atât de lucid şi disperat, au rămas în manuscrisul original, tăiate de Aurel 


Covaci la cererea celui care urma să plece demn, împins în abisul morţii de cei 
pe care i-a crezut că au suflet şi idealuri. Mă voi rezuma doar la ceea ce 
cunosc despre cum s-au petrecut hărţuirea, lupta şi soluţia finală dintre poetul 
Nicolae Labiş şi organele Securităţii statului în toată ierarhia lor în cele trei luni 
ale toamnei anului 1956”. 


Avea intenţia să abandoneze “cerinţele epocii” 


De cum a venit, atras de mirajul Capitalei în anul 1952, tânărul Labiş, romantic 
revoluţionar, cum se spunea pe atunci. încercând să scrie în pas cu cerințele 
epocii, a înțeles că îndrumarea falsă şi restricţiile care i se impuneau nu pot fi 
admise. Inteligența scotocitoare, talentul debordant au declanşat ura şi invidia 
colegilor de la Şcoala de Literatură (Nicolae Stoian. Gh. Tomozei şi alţii), dar. 
mai ales. din partea responsabililor cu “tinerele talente': M. Beniuc. Marcel 
Breslaşu. Gogu Rădulescu. Mihai Gafiţa ş a. Pentru că Labiş nu s-a supus, a 
refuzat oblăduirea cuiva, a început să i se constituie dosarul de urmărire. 
Directorul Şcolii de Literatură îl credea pe Labiş "un rătăcit cu idei 
"dăunătoare'. S-a creat în jurul lui o rețea informativă dintre colegi, obligaţi, de 
spaimă, din laşitate sau din dorința de parvenire, să scrie şi să depună regulat 
note informative despre lecturile interzise, ideile răzvrătite şi tot ce părea 
suspect la acest ciudat coleg cu aspect de copil năstruşnic şi generos. 
Concret, se perindă sancţiunile, tentativele de exmatriculare din şcoală sau 
UTM. consemnarea la domiciliu, percheziţiile în camera de la cămin, urmate de 
confiscarea cărţilor interzise. A continuat interzicerea textelor şi a prezenței lui 
la Festivalul Mondial al Tineretului - Bucureşti 1953. în marea lor ură şi prostie, 
colegii şi "victima' l-au pârât pentru “tentativă de viol' asupra naivei Doina 
Ciurea. Doar M. Sadoveanu. care-l simpatiza, l-a mai putut salva de sancţiuni. 
Ne apropiem de anul 1956. când poetul Nicolae Labiş se hotărâse să termine 
cu "coproducțiile' şi să pornească pe drumul propriu, fără îndrumători şi 
închistări în lozinci triumfaliste. într-un interviu dat la Radio în 1956 lui Titel 
Constantinescu. el numeşte perioada Şcolii de Literatură Treapta limpezirii'. 
Citez: “în această etapă m-am format prin luptă. Dogmatismul, birocraţia, iată 
nişte scorpii care circulau cu violenţă pe atunci în domeniul fraged al tinerei 
noastre literaturi... dar nu m-am închinat cum, vai, au făcut-o unii colegi ai 
nimerniciei...”. Labiş primeşte riposte dure: la Plenara secţiei de poezie de la 
29 mai 1956. în referatul lui M. Petroveanu (soțul Veronicăi Porumbacu) îi 
caracterizează poeziile ca dominate de "apăsare şi tristeţe lipsită de obiect', iar 
Mihu Dragomir îl acuză de "asimilarea excesivă a unor poeţi dintre cele două 
războaie' (lon Barbu şi Tudor Arghezi), ca apoi. la primul Congres al Scriitorilor 
din iunie 1956. să-l învinuiască de "snobism, evazionism, influențe ale 
ideologiei burgheze, infiltraţii liberaliste, slabă pregătire ideologică, lipsă de 
contact cu realitatea, precum şi confuzii cu privire la raportul dintre libertate şi 
îndrumare'. Atmosfera de suspiciune, intrigile din tagmă, piedicile puse sub 
diverse pretexte la publicarea volumului aşteptat şi a unor poezii trimise la 
reviste, lipsa de bani îl izolează, dar cel mai mult îl înspăimântă chemările la 
ordin cu ameninţări din partea Securităţii. 


Ales pentru a exemplifica urmările posibile ale nesupunerii 


Ştia că este trecut pe lista neagră" întocmită de Gogu Rădulescu (prezent în 
tribună până în ultima zi a lui Ceauşescu), care primise de pe atunci sarcina ca, 
sub pretextul unor discuţii sincere "cu tinerii scriitori, să afle şi să informeze 
Securitatea ce idei duşmănoase îi frământă în taină" “Labiş a fost ales pentru a 
exemplifica urmările posibile ale nesupunerii”, declară cu toată răspunderea 


ziaristul şi apropiatul prieten până la moarte. Portik Imre. în memoriile sale 
postume, apărute abia în anul 2005. după părerea mea. cea mai autentică, 
dezinteresată şi bine informată consemnare dintre cele apărute până acum. Pe 
parcursul anului 1956. cred că prin vară. se mută de la adresa de pe Str. 
Odobescu. unde locuiau în comun cu fraţii Raicu. D. Carabăţ, Gh. Mărgărit 
(sporadic mai dormea şi pe la lon Băeşu sau Lucian Pintilie). Ceruse o cameră 
de la Uniunea Scriitorilor, dar nu primise. Colegul său. mai în vârstă cu trei ani, 
Aurel Covaci, generos şi ocrotitor. îi oferă să împartă, ca între fraţi, camera cu 
chirie de la ICRAL de pe Strada Miletin nr 14 “Dormeau Intr-un pat, îşi 
împărțeau bruma de mâncare, ţigările şi paharul de vin, dar mai ales 
nedumeririle, spaimele şi hotărârile - scrie Stela Covaci - iar din acel 
septembrie 1956, eu, Stela Pogorilovschi, studentă la Secţia de Literatură şi 
Critică Literară, anul III Filologie, am devenit prietenă apropiată, confidentă, 
împărtăşindu-le durerile şi bucuriile zi de zi. Am povestit în două cărţi apărute - 
«Timpul asasinilor», Editura Libra, 1997, şi în «Persecuţia», Editura Vremea, 
2006 - parte din documentele memoriei mele care se referă la acel anotimp 
zguduit de istorie, a cărui amprentă a rămas ca un sigiliu sacru impregnat în 
ființa mea fragilă, maturizând-o. Le voi relua curând în altă parte, întregindu-le 
mai ales pe cele despre poetul supravegheat şi voi povesti cum, împotriva 
raţiunii lui salvatoare, destinul, adică propria lui structură spirituală, înfruntând 
«maşina infernală», îl împingea spre pieire. De altfel, în majoritatea poeziilor de 
atunci, presentimentele, ca în tragediile antice, domină şi ne copleşesc. Aurel 
Covaci le cunoştea cel mai bine, i-a citit primul epitafurile despre care, cu 
nesăbuinţă, regretatul Laurenţiu Ulici mi-a spus: «Poetul şi-a regizat singur 
moartea». Voi încerca acum să desluşesc semnificaţia «nopţilor de coşmar», 
adică a trăirilor din poeziile scrise sau dictate lui Aurel Covaci, câte s- au mai 
păstrat, din cele două nopţi esenţiale: Noaptea Sfântului Andrei - 30 noiembrie 
1956 şi 2 decembire 1956 - Ultima zi de naştere, la împlinirea a 21 de ani. Cele 
din Ultima Noapte au fost descoperite de mine acum un an în Muzeul de la 
Suceava, «Fondul Nicolae Labiş», la care nu am avut acces până recent, după 
cum, timp de peste 50 de ani, nu am fost invitată niciodată să onorez vreo 
festivitate dedicată poetului...” - scrie Stela Covaci, (va urma 

)Din noaptea Sfântului Andrei s-au păstrat doar trei poezii ale coşmarului care 
acum devenise datină. Labiş îşi dicta ultimele versuri. Aurel Covaci le scria: 
“Umbra mea îşi clatinăAimpede var/Vine ca o datină/Noaptea de coşmar. Aurel 
Covaci compune primul sonet al coşmarului, iscălit apoi de Nicolae Labiş: 
“SONETUL COŞMARULUI//Pncepem noi această odihnă chinuită/Când ne cuprinde 
vraja trăirii efemere, /Când ni se aprinde totuşi tăcuta dinamită/Incătuşată-n suflet, în 
creier şi-n artere?/Când somnul, moarte-n unda uitărilor ne cere/Invie în țărână cu 
secetă cumplită/Aceste clare vise, viclene temnicere,/Când chiar şi suferința e-n lume 
urgisită./Prietene: ne bate-n gol, ca toba, pieptul/Să strige ca nebunul: acela-i 
înțeleptul.../Când nici măcar la chinuri noi nu mai avem dreptul./Ne zgârie atâtea satane 
reci peceții/Deci: care-i viețuirea şi care sunt pereţii?/Deci: sufletele noastre ne sfâşie 
pereții?” (“Deşi a compus-o amicul meu intim Covaci, o iscălesc cu brio. N. 
Labiş”). Foaia aceea a fost arestată şi ea de Securitate (corp delict nr. 30), dar 
mai apoi a fost recuperată. S-a mai păstrat, brăcuit, începutul celui de-al doilea 
sonet al coşmarului cu scrisul lui Covaci: “Eram, în vis, cadavru, în raclă şi în 
groapă. ./Simţeam în nară izul putreziciunii mele, /Dar auzeam tăcerea cum sapă, cum 
tot sapă,An moartea mea să scoată comori de gând şi stele. . .'' O viziune a propriei 
morți, dar şi a acelor tainice recuperări spirituale de după. Labiş i-a transmis 
imaginea în transă poetică. 


“Mă doare scutecul, mă doare faşa” 


A treia poezie, fără titlu, scrisă şi compusă de Nicolae Labiş. pe care Covaci o 
aprobă doar prin iscălitură, este o mărturie totală despre suferinţă. Aici apare 
imaginea surprinzătoare a poetului sugrumat cu propria-i faşă de prunc, 
atârnat cu capul spre adâncul genunii şi cu picioarele invers, spre cer: Mă 
doare tot: visul, cuvântul, somnul, viața şi vântul./Mă doare cel pe care îl iubesc./Bogat şi 
sărac./Ilă doare haina, mă doare cămaşa,/lvlă doare scutecul, mă doare faşa,/Faşa 
aceasta a fost prima funie/Ce m-a sugrumat, dar acum/E un ştreang în adâncul 
genunii/Ce mă spânzură invers spre cer”. 


Semnificația acestei obsedante imagini am dezlegat-o abia după descoperirea 
celui de-al doilea set de poezii dictate, iscălite şi datate de Nicolae Labiş din 
cea de-a doua noapte de coşmar, la 2 decembrie 1956. Le-am recunoscut 
imediat după caracteristica foilor rupte dintr-o mapă de birou. dar. mai ales. că 
multe sunt stenografiate total sau parţial. Caligrafia este a lui Aurel Covaci, 
stenografia de asemenea... M-am gândit emoţionată că hieroglifele pot acoperi 
taine ascunse, ultimele gânduri intime ale poetului, peste care au trecut 50 de 
ani şi atâtea priviri scotocitoare, plus competenţa şi vigilența 'poetului prinț! 
Gheorghe Tomozei. care. stăpân pe toată arhiva, nu a avut interesul să se 
ocupe de ele. Mi s-a permis xeroxarea. Pe parcursul anului 2008. le-am 
descifrat cu ajutorul a două doamne stenografe supercalificate. Apar acum. 
pentru prima oară în formă tipărită. Doar câteva, scrise de mână. au fost rupte 
din context şi prezentate fără semnificaţii în alte părţi. Le veți citi şi veţi înțelege 
disperarea poetului, care, "îngrozit de temnicer”. înainte de gol". înainte de 
focul suav. zâmbitor de pistol", se adresează "omului de pe marginea patului', 
care i-a însoțit “nefericirea nopţii de coşmar”. Spânzurat cu capul în jos de u 


niadeş. lasă această ultimă chemare “nu scrisă, ci dictată”, ţipând în van 
“ajutor”! Ultimele lui concluzii, concentrate în 13 versuri, i le-a încredinţat lui 
Covaci, poate cu rugămintea de a nu le face publice niciodată. E vorba despre 
poezia “Credo", “o viziune a omenirii laşe şi a puterii lui Satan pe pământul 
patriei, dată de Dumnezeu altar Poetului” 


- scrie Stela Covaci. 


Despre simbolistica Spânzuratului din cărţile de Tarot. explicată succint de doi 
mari scriitori ocultişti, sunt necesare explicaţii: Eliphas Levi (secolul al XIX-lea): 
“Spânzuratul este un simbol al lui Prometeu, cu picioarele în cerşi capul 
atingând pământul, adeptul liber şi mânat de sacrificiu care dezvăluie 
oamenilor secretul zeilor şi care pentru asta este amenințat cu moartea” 
Teologul Leonid Uspenski. în cartea cu poeme în proză, zice despre 
Spânzurat: “lată, acesta este omul care a văzut Adevărul. O nouă suferință, 
mai mare decât poate provoca vreodată orice durere omenească...”. Nicolae 
Labiş spune totul despre el şi despre epoca celui rău. 


Un viitor mare iniţiat 


Nicolae Labiş. structural, avea toate datele unui viitor mare iniţiat. Primele taine 
le-a aflat de la profesorul său de limba română. V. Gh. Popa (condamnat la 16 
ani de închisoare politică), discipol şi apropiat al lui Vasile Lovinescu. 
Profesorul de la liceul din Fălticeni este cel care i-a deschis ochii spre 
frumusețea, profunzimea şi tâlcul folclorului străbun. Nicolae Labiş are chiar o 
culegere proprie de poezii populare de toate genurile, printre care basmul 
“Lostriţa", care aminteşte prin similitudini mitologice de mitul lui Oedip. Despre 
aşa-zisul accident de tramvai din noaptea de 9 spre 10 decembrie 1956. căruia 
i-a supravieţuit până la data de 21 decembrie, s-a tot scris timp de mai bine de 
jumătate de secol. Cu greu se poate dovedi care este adevărul, mai ales că au 


rămas extrem de puţine şi verosimile documente. Serviciul kafkian al 
Securităţii, departamentul de dezintoxicare, prin sumedenie de agenţi, chiar şi 
din rândul scriitorilor, au împrăştiat drept adevăruri versiuni aberante despre 
cum s-a petrecut crima şi cine poate fi autorul ei. Serviciul despre care am 
vorbit primea sute de note informative şi întocmea apoi dosare pe baza 
minciunilor clocite tot acolo. Astfel, voi da ca exemplu doar câteva variante: 1. 
Labiş era atât de beat. încât s-a vârât singur sub tramvai; 2. Labiş a băut cu 
Covaci, iar în staţie acesta l-a împins sub tramvai, furându-i şi ceasul de la 
mână. Această faptă ar avea două explicaţii: a) Covaci este bănuit că “scopul 
lui a fost de a-l atrage pe poetul Nicolae Labiş pe linie contrarevoluţionară, iar, 
dacă nu i-a reuşit, a trecut la omorârea lui' 


- extras din documentul CNSAS nr. 62 de la 14 martie 1958. strict secret. 
Documentul este perfid întocmit pe baza investigaţiilor lui Gh. Achişei şi 
afirmației Margaretei Labiş, studentă la Filologie: b) Covaci l-a omorât din 
gelozie, iubeau amândoi aceeaşi fată; pare hilar dacă nu s-ar fi comandat şi un 
roman difuzat pe piaţă, scris de Gabriel Gafiţa. Protagoniştii sunt doi buni 
prieteni scriitori, dintre care unul, lipsit de talent, invidios şi gelos. îl ucide pe 
celălalt. Prost scrisă, cusută cu aţă albă. această versiune nu a prins şi nu a 
convins pe nimeni, dar a fost un foarte bun pretext să-l ciomăgească pe Aurel 
Covaci noapte de noapte în perioada când supravieţuia cu Petre Pandrea în 
aceeaşi celulă (mie mi-a relatat un martor din arest). După ce ne-au învăţat 
minte şi ne-au eliberat din închisoare condiţionat, cu angajamentul de a nu 
relata nimic niciodată, fiind pasibili de o nouă pedeapsă, am păstrat, ca pe 
icoana unui martir, imaginea poetului Nicolae Labiş hăituit de păzitorii 
ideologiei în care crezuse candid, ca într-un basm. înfricoşat şi singur, 
amenințat cu moartea şi cu interdicţia. Imaginea acelei ultime nopţi de 
decembrie, reci şi ceţoase, despre care Vladimir Maiacovski. victima altei 
revoluţii, a scris: “în astfel de nopţi/în astfel de zileAJmblă pe străzi cu umbre 
îiptile/Poeții şi tâhlarir. l-am recitat întreaga viaţă poeziile postume. Aurel Covaci îi 
imita şi tonul dulce moldovenesc, cu inflexiuni surprinzător de dure. ca dalta 
unui sculptor cioplitor al cuvintelor limbii româneşti. 


Filmul ultimelor zile 


în momentul de faţă. rămasă în viaţă, sunt singura care a trăit şi a văzut cu 
ochii proprii grozăvia unei odioase crime ce a retezat prea timpuriu o altă floare 
de crin întrupându-se într-o zi cât alţii în zece. Doar pentru cei de bună-credinţă 
scriu atât cât ştiu şi, ca pe un desfăşurător, punctez filmul ultimelor zile. 6 
decembrie, de Sfântul Nicolae: Se întâlneşte cu prietenul său Portik Imre. venit 
la Bucureşti în delegaţie. | se plânge de lipsa de bani. de lipsa de foc în camera 
lui Aurel Covaci şi de răceala oamenilor care îi erau odată apropiați. îi citeşte o 
poezie dedicată sieşi: “Sunt douăzeci de ani şi încă unul../. Mărturiseşte că 
foloseşte cuvintele limbajului comun ca simboluri: “Pentru mine, cuvintele 
partid, marxism, stegar ş.a. au altă semnificaţie decât cea obişnuită...” îl 
preocupa faptul că a cântat în public în repetate rânduri Imnul regal" şi a recitat 
poezii interzise. Vorbeşte cu Portik despre evenimentele din Ungaria din 1956 
şi consecinţele de la Facultatea de Filologie, arestări, excluderi. Se hotărăşte: 
“Trebuie să dispar pentru un timp din faţa ochilor lor. Vreau să dispar din 
Bucureşti, fără urmă” Hotărăşte să plece înainte de Sărbători. Mai spune: “Pot 
flămânzi zile întregi, dar nu pot să nu scriu”. Portik a plecat. 7 şi 8 decembrie: 
Se întoarce foarte târziu la locuinţa de pe Miletin 14. Pe data de 8 eu mă 
întâlnesc cu el şi-mi cere cu împrumut suma de 5 lei. echivalentul a două 
pachete de țigări Carpaţi. 9 decembrie: Spre seară apare acasă devreme, 
avertizat de Aurel Covaci că nu-i va mai oferi găzduire dacă întârzie nopțile. E 


foarte flămând, dar gazda nu are absolut nimic de mâncare. Prânzul îl lua la 
cantina studenţească de pe Matei Voievod. Labiş cere permisiunea să 
comande o friptură pe datorie doamnei Candrea. responsabila restaurantului 
Casei Scriitorilor. Dumitru C. Micu îşi aminteşte că l-a văzut acolo şi că a plecat 
singur. Mioara Cremene. în amplul interviu cu doamna Mariana Sipoş (Editura 
Universal Dalsi - 2000). îşi aduce aminte că în acea seară i-a şoptit doar atât: 
"Hei. Mioriţo. habar n-ai! Nici nu-ţi închipui ce mi se pregăteşte..." (va urma 


)in drumul spre casă, cu exact cei 5 lei împrumutaţi de la mine - mărturiseşte 
poetul şi prietenul lui Portik Imre - Labiş cumpără o sticluță de un sfert din cea 
mai ieftină ţuică populară. Nevoia de comunicare şi alte aleanuri îl deturnează 
spre localul «Capşa», încă elegant, păstrând ceva din parfumul boemei de 
odinioară. Labiş nu era beat, o afirmă şi alţii, o declară şi el la Urgenţă. Gustă 
puţin din ţuică, nu avea bani nici măcar de o cafea, între timp, la o masă mai 
încolo, se aşază 3 bărbaţi şi o femeie. în anchetele trucate ale lui Tomozei sunt 
prezentaţi drept necunoscuţi. Pe cel puţin doi. Labiş îi cunoştea. Pe unul. încă 
din 1953. când a avut cu el o altercaţie dură la festivitatea înmânării premiului 
de stat poetului Alexandru Andriţoiu. Acesta i-a spus lui Labiş cu ură că în viața 
sa nu va «pupa» premiul de stat. Labiş se hotărăşte să-l bată. dar Aurel Covaci 
l-a sfătuit să se ferească de el. căci are meseria de «suflător». îl chema losif 
Schwartszman. zis Grişa, de meserie pianist acompaniator alogen 
basarabean. Femeia, însoţitoarea lui Grişa. pe nume Maria Polevoi, era o fostă 
dansatoare la Teatrul «Tănase». în 1956. dansa în ansamblul artistic al MAI. 
Sora lui Labiş mi-a spus că Nicolae Labiş părea s-o fi cunocut şi pe ea. 
dinainte. Polevoi Maria, născută la Ismail-URSS. la 3 martie 1919, cu domiciliul 
stabil în Bucureşti. Str. Traian nr. 31. Evident, biografiile lui Grişa şi a lui Mary 
Polevoi sunt în multe privințe asemănătoare. Convingerea mea este că şi ei au 
avut rolurile lor, dar documentele esenţiale lipsesc. Eu îi consider agenți, 
bazându-mă pe declaraţiile lor confuze şi contradictorii aflate în filele Dosarului 
penal nr. 184960/1956. arhivat la foarte scurtă vreme după moartea poetului. 
Grişa Schwartszman. în acea noapte la «Capşa». l- a invitat la masa lor. 
Poetul, disperat, s-a lăsat ademenit de femeie şi le-a oferit şi lor din bruma lui 
de ţuică. Mai mult. Labiş nu a băut. l-a invitat la restaurantul «Victoria», în 
subsolul pasajului cu acelaşi nume. Labiş a vrut să-şi amaneteze ceasul 
«Pobeda», ca să-i ofere ceva lui Mary, dar nu a reuşit. Apoi. femeia îi propune 
să se furişeze pe căi diferite şi să se întâlnească în staţia de tramvai «Colțea». 
invitându-l peste noapte la ea. în staţia prost luminată, apare şi filatorul Grişa. 
Mary îl recunoaşte şi asistă de la o mică distanţă cum poetul ezită, aşteptând-o 
să ia tramvaiul 13. care iese din refugiul din fața spitalului, face bucla şi 
opreşte uşor în fața Muzeului «Şuţu». Patru persoane aşteaptă să urce. Labiş 
e al treilea, dar tot mai şovăie. Când porneşte tramvaiul, cel de-al patrulea îl 
împinge pe Nicolae Labiş pe grătarul dintre cele două vagoane. Grişa strigă că 
cel căzut e beat. în timp ce Mary, nemaiîndurând grozăvia, spune că îl 
cunoştea pe poetul Nicolae Labiş şi roagă să fie dus la spital. Considerând că 
victima este în stare de ebrietate, doi bărbaţi (probabil martorii din staţie) îl 
târăsc pe propriile picioare, forțând fisura coloanei şi împreună cu femeia îl duc 
la camera de gardă. Lăsat pe jos, nu este nici internat, nici consultat, ci trimis 
cu un taxi şi cu femeia mai departe, până ajung la Urgenţa de pe Str. Arh. 
Mincu. încă erau la «Colțea» când poetul, conştient, dă numărul de telefon al 
lui Aurel Covaci, şi Mary îl anunţă în jurul orei 3 dimineaţa că unul Labeş a 
suferit un accident de tramvai. în memoriile postume ale lui Portik Imre se 
limpezesc multe aspecte ale aşa-zisului accident. îngrijorat că nu a apărut încă 
la Covasna, Portik revine la Bucureşti. îl găseşte la Spitalul de Urgenţă. 
Portarul îi şopteşte: «Se spune că era beat. dar a fost aruncat sub tramvai». îl 


găseşte complet lucid şi vorbind coerent. L-a întrebat 


daca a primit telegrama trimisa in ajun din spital (10 decembrie) printr-o fata. 
Stela (Covaci; n.r.). „Eu i-o dusesem la poştă, dar telegrama nu a ajuns. Aşa 
cum am aflat din dosarul meu de urmărire informativă. încă din 1956. printr-un 
ordin secret, corespondenţa îmi era triată şi parţial oprită. în telegramă, poetul 
se scuza că nu poate fi punctual la întâlnire, fără alte explicaţii. Am să extrag 
câteva fragmente esenţiale, pentru stabilirea adevărului, din memoriile lui 
Portik Imre. El reconstituie cu scrupulozitate vorbele lui Labiş din ziua revederii 
lor. cât şi cele relatate de Maria Polevoi, apărută la Spital pe la ora 3 p.m. şi 
acceptând să stea de vorbă cu Portik circa două ore. invitată la masă la 
Restaurantul Kiseleff. Informaţiile pe care le-am adunat o viaţă întreagă, 
insinuările din anchetele speciale ale Securităţii mă determină să le acord toată 
încrederea. Labiş către Portik: «Nu, n-am fost beat. E adevărat că am băut după- 
amiază şi In seara aceea, dar nici măcar ametit n-am fost... »: «Nu am căzut singur, am 
fost Îmbrâncit din spate de cineva... Nu aveam intenţia să iau tramvaiul din mers, fiindcă 
trebuia să văd mai întâi în ce tramvai şi în ce vagon urcă ea». Maria Polevoi îl zăreşte 
ajuns în staţie, dar se răzgândeşie şi se retrage în umbră. «Aveam multe motive 
ca nimeni să nu mă vadă cu el. Când a sosit primul tamvai nr. 13, l-am urmărit cu 
privirea, având de gând să nu urc dacă se urcă el. Am văzut clar cum l-a îmbrâncit cel 
din spatele lui, continuându-şi drumul, în timp ce poetul dispăruse...» Despre autorul 
faptei: «... Sta puțin la o parte, cu mâinile în buzunar, vorbea murdar despre Labiş». 
Măriei Polevoi i-a fost frică toată viaţa să pronunțe numele celui care a 
executat atentatul. Poate că. până la un moment dat. i-a fost complice. Cert 
este că sensibilitatea ei de femeie (cine ştie prin câte vicisitudini trecută) 
angajată în MAI. fie chiar şi într-un ansamblu, a determinat-o. la data de 10 
decembrie, să se prezinte la Uniunea Scriitorilor şi să stea de vorbă cu Mihai 
Gafiţa (fost ofițer de securitate) şi să-i povestească despre cele văzute cu 
adevărat. în felul acesta, sunt informaţi în secret cei care aveau sarcina de 
partid să-l supravegheze pe poetul Nicolae Labiş: Marcel Breslaşu. Mihai 
Beniuc. Ema Beniuc. Emil Galan. în cursul nopţii de 10 spre 11 decembrie. 
Mary a primit mai multe telefoane de ameninţare cu moartea. Ulterior. Ea a dat 
de înțeles că i-arfi recunoscut vocea lui Grişa Schwartszman. Până în 1978. 
ființa aceasta a trăit sub teroarea deținerii secretului crimei. S-a sinucis atunci 
când cineva şi-a amintit de ea şi a încercat să o determine să spună adevărul. 
Cât despre Grişa. încă se mai poate realiza o investigaţie competentă asupra 
celor două procese- verbale de ascultare, consemnate de sergentul major 
Gheorghe Aurelian de la DMC. la ora 2:40. în noaptea de 10 decembrie. în 
urma celor două declaraţii confuze şi mincinoase ale lui. manipulate în 
continuare de Securitate, se dispune trimiterea dosarului la Procuratura 
Raionului Tudor Vladimirescu. Concluzia a fost că. pentru producerea 
accidentului, vinovat ar fi manipulantul tramvaiului, consemnându-se 
următoarele: «întrucât accidentul nu s-a datorat nici cel puţin faptului încercării sale de 
a se urca în vagon, urmează a se constata că (nu) sunt întrunite elementele constitutive 
ale acestui delict şi a pronunța ca atare încetarea procesului». Mihai Beniuc a avut 
sarcină grea. El a trebuit să-i alunge pe tinerii, pe scriitorii sau pe studenții 
înghesuiți pe coridoarele Urgenţei. Nu pierdea nici un prilej să-i mustre şi să-l 
dea de exemplu pe Labiş. îi avertiza la ce ducea faptul să nu asculţi de 
îndrumarea partidului. Acelaşi lucru l- a declarat şi Nicolae Ceauşescu prin anii 
'70, adresându-se unei delegaţii de tineri scriitori, sfătuindu-i să nu comită 
fapte nesăbuite dacă vor să nu împărtăşească soarta poetului Labiş. A murit 
când furios, când sperând, părându-i rău şi iubind cu ardoare viaţa şi oamenii, 
implorând în ultimele ceasuri să i se aducă ozon de pe culmile unde se adapă 
căprioara. L-am revăzut pe catafalc în holul Casei Scriitorilor. îmbrăcat în 


costumul pe care şi-l cumpărase cu o lună înainte din banii pe «Primele iubiri», 
scufundat în spuma voalului de mireasă mortuar. Mâna lui fină mi s-a părut că 
o reține pe a mea. M-am înspăimântat, căci i se schimbase chipul. Avea fața 
Spânzuratului din Tarot şi în craniu, din care i se extirpase creierul, i-au băgat 
în loc câlți. Satana, clonţul Păsării cu clonţ de rubin, şi-a făcut datoria. Mai ştiu 
că agentului Schwartszman Isac-Grişa. la scurtă vreme după înmormântarea 
lui Nicolae Labiş. i s-au aprobat actele de plecare definitivă din ţară. Timp de 
aproape zece zile. Spitalul de Urgenţă. în care poetul trăgea să moară, s-a 
transformat într-un obiectiv strategic apărat straşnic sub supravegherea strictă 
a Securităţii române. Au instalat filtre discrete, au făcut fotografii, au dat 
rapoarte - cred că există o sumedenie de documente de acest gen în dosarele 
care au rămas deschise. Şi totuşi, «numele lui Nicolae Labiş este necunoscut 
în arhiva Securităţii» (acesta a fost răspunsul primit de mine. acum 4 ani, de la 
SRI). «Labiş este primul poet român disident ... - scria, după 1989. Tomozei - Ela 
anunţat o pauză feroce intre poezie şi ideologia zilei. Mai mult decât sigur. închisoarea 
nu era prea departe pentru el-». Securitatea a făcut notă din convorbirile sale 
private că a «defăimat regimul comunist». iar poemele lui conţineau prea multe 
teme voalat anti-comuniste.El şi prietenii săi au discutat despre problema 
Basarabiei. La data de 3 noiembrie 1956. la o nuntă la care au participat 
aproximativ o duzină de oameni, el a cântat imnul Regatului din România, 
Trăiască Regele. La «Capşa», în timpul unei discuţii anti-sovietice privind 
revoluţia maghiară recentă, s-a ridicat şi a recitat cu voce tare Doina lui 
Eminescu poem patriotic interzis. De asemenea el a participat la reuniuni în 
cursul mişcării studenţeşti în Bucureşti, din 1956. care au fost urmate de 
represiuni viguroase. Având în vedere popularitatea lui în creştere, un proces 
ar fi fost incomod. în 2006. scriitorul Imre Portik a publicat memoriile sale. în 
care a pretins că Labiş a fost împins. El a scris că, în zilele dinaintea morții 
poetului, a vizitat-o pe dansatoarea Maria Polevoi. Potrivit lui Portik. aceasta a 
mărturisit că poetul a fost împins, şi că ea chiar l-a văzut pe omul care a făcut- 
o. dar a refuzat să divulge detalii suplimentare. Când Portik a contactat-o mai 
târziu, ea a afirmat că le-a declarat procurorilor tot ce era de spus şi a refuzat 
să mai vorbească. Unii au susţinut că Polevoi nu a fost ataşata armatei, ci a 
MAI de care aparținea, de asemenea. Securitatea. După ce dosarul a fost 
clasificat, ea a refuzat să discute cazul cu oricine altcineva. A trăit singură în 
aceeaşi casă de pe Calea Călăraşi până la sinuciderea ei în 1978. 

De ce a fost ucis poetul Nicolae Labiş 


28.11.2012 
Adrian Bucurescu 


Pentru marele poet Nicolae Labiş, luna decembrie a fost predestinată, marcându-i 
şi naşterea şi moartea. S-a născut la 2 decembrie 1935, într-o familie de învăţători, 
în satul Poiana Mărului, comuna Mălini, județul Baia. Astăzi, comuna lui natală se 
află în judeţul Suceava. 


Mama, Ana-Profira, s-a născut la Topolița, judeţul Neamţ, sat vecin cu Humulești, 
iar bunica ei, Zamfira Blendea, era înrudită cu Ştefan a Petrii Ciubotariul, tatăl lui 
lon Creangă. Eugen Labiş, tatăl lui Nicolae, era fiu de brigadier silvic, ceea ce 
explică şi patima lui pentru vânătoare. Cariera sa de învățător a fost întreruptă de 


misiunea de combatant în timpul celui de-al doilea război mondial, de unde a reuşit 
să se întoarcă în viață. Nicolae Labiş a avut două surori, Margareta şi Dorina. 


Viitorul poet a început şcoala primară în satul natal, în clasa mamei sale, 
continuând-o, ca refugiat, în satul Văcărea, comuna Mihăileşti, lângă oraşul 
Câmpulung Muscel. Scria deja poezii şi scenete şi îi plăcea să recite pe scenă. În 
luna mai a anului 1945, familia Labiş s-a întors acasă şi s-a stabilit la Mălini, unde 
Eugen şi Ana-Profira şi-au înălțat o frumoasă casă, astăzi memorială. În acelaşi an, 
Eugen s-a înscris în Partidul Comunist din România (PCR), opţiune care, evident, a 
avut o mare influenţă şi asupra băiatului său. În 1947, Ana-Profira s-a înscris şi ea 
în PCR. 


În anii 1946 - 1951, Nicolae a urmat cursurile Liceului "Nicolae Gane”, din Fălticeni, 
cu foarte bune rezultate şcolare, remarcându-se la limba şi literatura română, cu un 
orizont şi un ritm de lectură impresionante. După mai multe încercări la rubrica 
"Poşta redacției”, debutează, în anul 1950, cu poezia "Fii dârz şi luptă, Nicolae!”, la 
revista "laşiul Nou”, după ce, la consfătuirea tinerilor scriitori moldoveni, unde era 
cel mai tânăr participant, o recitase la festivitatea finală. 


În lumea literară, Nicolae Labiş trecea deja drept o "minune locală”. În mai 1951, a 
obținut premiul | la concursul de limba şi literatura română. În iunie, acelaşi an, a 
debutat şi în presa națională, cu poezia "Gazeta de stradă”, la revista "Viaţa 
românească”. Apoi, în ianuarie 1952, la intervenţia filialei din laşi a Uniunii 
Scriitorilor, s-a transferat la Şcoala Medie "Mihail Sadoveanu”, din laşi. Pe atunci, 
liceele se numeau "şcoli medii”! Acolo, a fost numit conducător al cenaclului literar 
al şcolii. Tot acolo, l-a cunoscut şi pe George Mărgărit, intelectual de rasă, poet şi 
publicist, de a cărui prietenie s-a bucurat toată viaţa. 


În vară, Nicolae Labiş a întrerupt cursurile şcolii medii, pe care, din 1953, a urmat-o 
la cursurile fără frecvenţă, pentru a da, în august 1954, la Fălticeni, examenul de 
“maturitate”, cum se numea pe atunci bacalaureatul, obținând la limba română nota 
maximă. Se cuvine menţionat că asemenea denumiri, ca "şcoală medie” şi 
“maturitate”, proveneau din învățământul sovietic, pe care autoritățile comuniste din 
România îl luaseră ca model; tot atunci, nota şcolară maximă era 5 (cinci), ca în 
şcolile din U.R.S.S. 


La 15 septembrie 1952, după un examen de admitere, Nicolae Labiş a început să 
frecventeze celebra "Şcoală de Literatură”. La deschiderea cursurilor a participat şi 
Mihail Sadoveanu, ca invitat de onoare. Cu acest prilej, acesta, cu mult bun simț, a 
spus: "Dacă dintre domniile voastre vor ieşi doi sau trei scriitori, atunci va fi bine”. 
Încă de la începerea cursurilor, lui Labiş i s-a încredințat funcţia de redactor la 


secția de poezie a revistei şcolii, "Anii de ucenicie”. 


Tânărului poet i-a fost recunoscut imediat talentul de către critica literară a vremii şi, 
ca urmare, a fost copleşit cu onoruri oficiale. Dar, în februarie 1953, Labiş a fost 
pus în discuţia colectivului pentru "abateri de la morala şi disciplina şcolii”. De 
atunci, poetul a fost din ce în ce mai răzvrătit. Se pare că motivul acelei puneri în 
discuţie a fost lectura din cărți interzise, româneşti şi străine. Pentru aceasta, poetul 
a fost pedepsit cu consemnarea în şcoală vreme de două săptămâni şi 
nebeneficierea, în acelaşi răstimp, de spectacolele de teatru sau concertele la care 
studenții mergeau cu şcoala. 


Cam în aceeaşi perioadă, Nicolae Labiş a fost în vizită şi la Tudor Arghezi, pe 
atunci un autor interzis. În primăvara anului 1954, poetul a fost pus în discuţia 
organizației Uniunii Tineretului Muncitor (UTM); cu doar un vot împotrivă, s-a decis 
excluderea lui din organizaţie. Sancţiunea nu a fost însă confirmată de organele 
superioare, graţie intervenţiei lui Mihail Sadoveanu, care îl aprecia foarte mult pe 
tânărul poet. 


La începuturile sale literare, Nicolae Labiş va fi fost, aproape sigur, convins de 
justețea comunismului. Mai târziu, când a început să simtă şi să vadă care este 
realitatea, scriitorul se va fi simţit constrâns de regulile culturale, şi nu numai, ale 
epocii. Aura de cel mai mare poet al generaţiei sale precum şi protecţia lui Mihail 
Sadoveanu îi permiteau totuşi să publice lucrări mai alăturea de “realismul 
socialist”, cum este, de pildă, prima strofă a poeziei “Începutul”, din volumul 
"Primele iubiri” (1956): 


M-am născut iarna, la Sfântul Andrei, 
Când vantu-n amurg şuiera prin ogradă. 
Munţii ardeau în polei şi lumini, 

Lupii spulberau scântei din zăpadă. 


Ca să pomeneşti de Sfântul Andrei, într-un stat ce impunea ateismul, trebuia nu 
doar să fii lider de generaţie, ci să ai şi curaj. lată cum se încheie şi poemul 
"Pământul”, scris tot de Labiş: 


Pe întinderi dunărene, mari de galbenă lumină, 
Vom privi, cu legănate valuri mari de aur copt. 
De pe-acum văd straşnic praznic cu hulubii de făină 


Pe colacii după datini împletindu-se în opt. 


Acei "hulubi de făină” şi colacii împletiți în opt se coc şi se dau de pomană la Moşii 
de Primăvară, când se celebrează şi Sfinţii Mucenici, popular — Măcinicii. 


În volumul "Moartea unui poet” de Gheorghe Tomozei, scriitorul Paul Anghel îşi 
aminteşte: "Nu se cunoşteau pe atunci decât marşuri şi imnuri patriotice. Labiş 
însuşi scria versuri incandescente şi orbitoare ca un metal aprins; dar într-o seară 
de decembrie, prin zăpezi polare, într-o cămăruţă de la Pelişor, care fusese cândva 
capela unui rege, Labiş a început un colind. Nu vă închipuiţi ce straniu a sunat. 
Poetul avea un cap de copil de Tonitza şi o voce groasă, cu rezonanțe arhaice, 
voce parcă aspirată de ger. Purta cizme, o rubaşcă neagră, mustaţa abia i se 
ghicea, stătea într-un fotoliu stil, cu picioarele atârnând deasupra unui scump covor 
persan, dar parcă venea înotând prin zăpezi: "Noi umblăm să colindăm...” A adus 
acolo, pe unde de violoncel, o Bucovina uitată, o copilărie ignorată, o melodie care 
ni se părea iremediabil pierdută şi de care ne speriam. De unde răsărise? Ne-am 
umplut ca de un har. Labiş ne destăinuise, fără să-şi dea seama, o coardă secretă 
a sensibilităţii lui, aceea care avea să exprime, în poezia lui de mai târziu, 
candoarea, obsesia albului, un seraphism sui generis, în care exegeții n-au văzut 
solia colindului tradițional”. 


Ei bine, colindul "Noi umblăm să colindăm” nu e neapărat creştin, dar, în toate 
variantele, slăveşte cât se poate de limpede Divinitatea; de aceea, Paul Anghel 
scrie că ascultătorii colindului cântat de Nicolae Labiş erau speriați. Desigur, toate 
acestea erau notate de informatori şi prezentate Securităţii. Din volumul "Moartea 
unui poet”, menţionat mai sus, mai aflăm că lui Labiş i-au fost cenzurate zece 
rânduri din poemul "Lui Marx”, ce se refereau la crearea lumii şi a omului de către 
un Demiurg. Labiş i-a închinat un poem lui Arthur Rimbaud şi l-a citat pe lon Barbu 
într-un motto, când aceştia erau autori interzişi, considerați "decadențţi”. 


Pe măsură ce creştea, poetul devenea tot mai incomod pentru regim. În acest 
sens, stau mărturii mai multe cărți apărute, printre care: "Hora morţii. Consemnări 
despre prietenul meu Nicolae Labiş” de Imre Portik, "Timpul asasinilor” de Cezar 
Ivănescu, "Nicolae Labiş” de Florentin Popescu ş. a. 


Scriitorul Florentin Popescu chiar lansează ideea că, prin unele fapte, Labiş 
devenise primul disident notabil: recitase "Doina” lui Eminescu, pe atunci interzisă, 


într-un local din centrul Bucureştiului, într-o dimineaţă; la nunta loanei Zamfir cu 
Atanasie Toma ceruse Basarabia, împreună cu Paul Goma, pentru reîmplinirea 
României Mari; cântase imnul regal laolaltă cu familia Covaci şi Stela Neagu. Într- 
un număr al revistei "Luceafărul”, din iunie 1970, Marin Preda scrie clar că lui 
Nicolae Labiş i se pregătea excluderea din UTM. 


După cumplitul “accident” de tramvai, din noaptea de 9 spre 10 decembrie 1956, 
poetul a fost internat la Spitalul Colțea, apoi la Spitalul de Urgenţă din Bucureşti. 
Sosit printre primii la cel de pe patul morții, bunul său prieten, Aurel Covaci, a fost 
rugat de acesta să transcrie un epitaf cu titlul "Pasărea cu clont de rubin”, la 10 
decembrie, ora 11.00: 


Pasărea cu clonţ de rubin 

S-a răzbunat, iat-o, s-a răzbunat. 
Nu mai pot s-o mângâi, 

M-a strivit 

Pasărea cu clonţ de rubin. // 

lar mâine 

Puii păsării cu clont de rubin, 
Ciugulind prin ţărnă, 

Vor găsi poate 

Urmele poetului Nicolae Labiş, 
Care va rămâne o amintire frumoasă. 


Este un mesaj străveziu, şi e mare minune că a fost tipărit la scurt timp, când însuşi 
titlul trimite direct la inițialele PCR, iar clonţul de rubin trimite şi el la steaua roşie şi 
la steagul aceluiaşi sinistru partid. Aşa au şi fost înțelese aceste ultime versuri ale 
lui Nicolae Labiş încă de atunci, iar moartea lui, ca o răzbunare a partidului 
comunist. 

Nu a fost accident! Poetul însuşi a apucat să spună că a fost asasinat. lată mărturia 
lui către Mihai Stoian, consemnată în "Moartea unui poet": "Din staţia de la Piaţa 
Bălcescu (pe-atunci tramvaiele treceau prin piaţă) a vrut să ia un tramvai, nu spre 
casă, ci spre casa femeii (dansatoarea Maria Polevoi — n.n.); a încercat să se urce 
prin față la clasa a doua, dar cineva l-ar fi îmbrâncit şi, în ultima secundă, s-a prins 
de grătarul intermediar dintre vagoane: "Țineam ochii mari deschişi şi vedeam cum, 
din capul meu izbit de caldarâm, ies scântei” (transcriere aproximativă). 


Mai târziu, însuşi vatmanul tramvaiului, Mihai Udroiu, i-a mărturisit poetului George 
Teodor Popescu că Nicolae Labiş a fost împins de pe refugiu, ceea ce nu declarase 
în procesul verbal. Imre Portik, în volumul pomenit mai sus, consemnează spusele 
lui Nicolae Labiş de pe patul de spital: "Nu am căzut singur, am fost îmbrâncit din 
spate de cineva. N-am avut timp să mă uit înapoi, pentru că îmbrâncitura m-a 
proiectat, cu braţele ridicate, pe grătarul dintre vagoane”. lar Stela Covaci, soția lui 
Aurel Covaci, spune: "Labiş nu mai vrea să scrie lozinci, nu mai dorea minciuna. 
Era destul de incomod pentru Securitate, avea charismă, har, geniu”. 


Pe de altă parte, am aflat că însuşi Nicolae Ceauşescu, după ce a ajuns la putere, 
la prima şedinţă cu şefii Securităţii, le-ar fi spus: "Şi să nu se mai întâmple ce s-a 
întâmplat cu Nicolae Labiş!” Cu privire la asasinarea poetului, în lipsa 
documentelor, se pot formula mai multe ipoteze. Astfel, şeful partidului, Gheorghe 
Gheorghiu-Dej, care-l aprecia mult pe Mihail Sadoveanu, ce, la rându-i, ţinea mult 
la Nicolae Labiş, nu a vrut să-l şocheze pe autorul "Baltagului”, şi, ca să nu-l mai 
excludă din UTM şi să-l întemniţeze pe poet, i-a înscenat un accident. Se ştie că 


Gheorghiu-Dej nu avea scrupule în astfel de treburi, trimițând la închisoare sau la 
moarte unele dintre cele mai luminate minţi ale României. 


S-ar mai fi putut ca uciderea lui Nicolae Labiş să fi fost pusă la cale de KGB, care 
era infiltrat masiv în societatea românească, şi care nu agrea ideea ca Basarabia 
să se întoarcă la Țara-Mamă, cum ceruse poetul urmărit; poate că nu întâmplător, 
în tragica noapte, Nicolae Labiş era însoţit de o dansatoare rusoaică, albă refugiată 
sau provenind din albi refugiaţi în România, pe care sovieticii îi şantajau sau îi 
racolau prin alte mijloace. Oricum, KGB-ul mai avea destul scriitori pe conştiinţă, 
înscenând şi "sinuciderea” marelui poet rus Serghei Esenin. 


De ce oare Serviciul Român de Informaţii, care are acces la documente revelatoare 
ale Securităţii, nu face lumină în această istorie? Când va fi dreptate în România? 


Vizionare online film documentar Asasinarea lui 


Nicolae Labiș 


http://hxrww.filmedocumentare.com/asasinarea-lui-nicolae-labis/ 


http://rww.trilulilu.ro/video-cultura/moartea-lui-labis-documentar 


